Ալեքս Չեռնով

Ալեքս Չեռնով (), , ավստրալիացի իրավաբան, դատավոր և փաստաբան, Վիկտորիա նահանգի 28-րդ նահանգապետ (2011-2015), Ավստրալիայի փաստաբանների ասոցիացիայի փոխնախագահ (1986-1987), Ավստրալիայի իրավաբանական խորհրդի նախագահ (1990-1991), Մելբուռնի համալսարանի 20-րդ կանցլեր (2009-2011)։

Կենսագրություն 
Չեռնովը ծնվել է Լեհաստանի Վիլնո քաղաքում (այժմ՝ Վիլնյուս, Լիտվա)։ Նրա ծնողները ծագումով եղել են ռուս։ Երկրորդ համաշխարհային պատերազմի տարիներին Չեռնովների ընտանիքն ապրել է Զալցբուրգում, որտեղ Ալեքսը սկսել է սովորել դպրոցում։ Ալեքսի հայրը մահացել է պատերազմի սկզբում, ըստ որոշ տվյալների՝ նա սպանվել է)։

1949 թվականին մայրը երկու որդիների Ալեքսի և Վլադիմիրի հետ գաղթել է Ավստրալիա, որտեղ Ալեքսը սովորել է անգլերեն, հաջողությամբ ավարտել դպրոցը և ընդունվել Մելբուռնի համալսարան։ 1961 թվականին նա ավարտել է Մելբուռնի համալսարանը և ստացել առևտրի բակալավրի կոչում։ 1968 թվականին Ալեքսը գերազանցությամբ ավարտել է նույն  համալսարանի իրավաբանական բաժինը։ Որպես դատավոր 1997 թվականից նա աշխատել է Վիկտորիայի Գերագույն դատարանում։ 2004 թվականին նա ընտրվել է համալսարանի փոխտնօրեն, իսկ 2009 թվականին՝ ռեկտոր։

2011 թվականի փետրվարին Վիկտորիայի վարչապետ Թեդ Բայեն հայտարարել է, որ Ալեքս Չեռնովը կնշանակվի Վիկտորիայի նահանգապետ և կանցնի իր պարտականություններին 2011 թվականի ապրիլին։ 2011 թվականի ապրիլի 8-ին տեղի է ունեցել նրա երդմնակալության արարողությունը։ Նույն օրը նա պաշտոնապես ստանձնել է նահանգապետի պաշտոնը և այն զբաղեցրել է մինչև 2015 թվականի կեսերը։ Նրա իրավահաջորդը եղել է Լինդա Դեսսաուն։

2007 թվականի հունիսին Ալեքս Չեռնովն արժանացել է Ավստրալիայի շքանշանի ասպետի կոչման։ 2014 թվականի մայիսին Մոնաշի համալսարանը Չեռնովին շնորհել է իրավագիտության դոկտորի պատվավոր կոչում։

Ծանոթագրություններ

Արտաքին հղումներ 
 
University of Melbourne biography
Governor of Victoria biography

Մելբուռնի համալսարանի շրջանավարտներ
Ավստրալիացիներ
Տղամարդիկ
ԱԽՎ նախագծի հոդվածներ